30 Ιουνίου 2024 
 
53 
 
 
 
Καταστάσεις θα πρέπει να αναγνωστούν σε συνδυασμό με τις ετήσιες χρηματοοικονομικές καταστάσεις που περιλαμβάνονται στην 
Ετήσια Χρηματοοικονομική Έκθεση του Ομίλου και της Εταιρείας του 2023, που έχουν συνταχθεί σύμφωνα με τα Διεθνή Πρότυπα 
Χρηματοοικονομικής Αναφοράς (εφεξής τα «Δ.Π.Χ.Α.»), όπως αυτά έχουν υιοθετηθεί από την Ευρωπαϊκή Ένωση (η «EΕ»). 
Οι λογιστικές πολιτικές που υιοθετήθηκαν, είναι αντίστοιχες με εκείνες της προηγούμενης χρηματοοικονομικής χρήσης, με 
εξαίρεση τις τροποποιήσεις σε υφιστάμενα πρότυπα που έχουν ισχύ από την 1η Ιανουαρίου 2024, όπως περιγράφεται στη Σημείωση 
2.3.  
Τα κονδύλια παρουσιάζονται σε Ευρώ, στρογγυλοποιημένα στο πλησιέστερο εκατομμύριο (εκτός εάν αναφέρεται διαφορετικά) 
προς διευκόλυνση της παρουσίασής τους. Τυχόν διαφορές μεταξύ των ποσών που αναφέρονται στις κύριες χρηματοοικονομικές 
καταστάσεις και των σχετικών ποσών που παρουσιάζονται στις συνοδευτικές σημειώσεις, οφείλονται σε στρογγυλοποιήσεις. 
Οι Ενδιάμεσες Χρηματοοικονομικές Καταστάσεις έχουν συνταχθεί σύμφωνα με την αρχή του ιστορικού κόστους, με εξαίρεση τα 
χρηματοοικονομικά περιουσιακά στοιχεία ενεργητικού και τις χρηματοοικονομικές υποχρεώσεις που επιμετρώνται σε FVTPL είτε 
μέσω FVTOCI, όπως αυτά παρουσιάζονται στην Συνοπτική Ενδιάμεση Κατάσταση Χρηματοοικονομικής Θέσης και στις αντίστοιχες 
γνωστοποιήσεις, τα παράγωγα χρηματοοικονομικά μέσα, καθώς και τα επενδυτικά ακίνητα, τα οποία επιμετρώνται στην εύλογη 
αξία. 
2.2 Συνεχιζόμενη Δραστηριότητα 
Συμπέρασμα 
Η Διοίκηση έχει αξιολογήσει την ικανότητα τόσο του Ομίλου όσο και της Εταιρείας να συνεχίσουν τη δραστηριότητά τους. Η 
Διοίκηση, για την αξιολόγησή της έλαβε υπόψη τους κύριους επιχειρηματικούς κινδύνους του Ομίλου που απορρέουν κυρίως από 
το μακροοικονομικό περιβάλλον σε συνδυασμό με τη στρατηγική του Ομίλου, τη ρευστότητα και την κεφαλαιακή του θέση. Η 
Διοίκηση έλαβε υπόψη τα ακόλουθα: 
α. 
την ανθεκτική οικονομική ανάπτυξη το 2023, η οποία συνεχίστηκε κατά το πρώτο εξάμηνο του 2024 και τις 
προοπτικές θετικού ρυθμού αύξησης του Ακαθάριστου Εθνικού Προϊόντος («ΑΕΠ») μεσοπρόθεσμα, ο οποίος 
αναμένεται να παραμείνει πάνω από τον μέσο όρο της ευρωζώνης, κυρίως λόγω της εφαρμογής του Εθνικού Σχεδίου 
Ανάκαμψης και Ανθεκτικότητας (National Recovery and Resilience Plan, «RRP»), της εισροής ιδιωτικών επενδύσεων, 
της ιδιωτικής κατανάλωσης, της επιβράδυνσης του πληθωρισμού και της συμβολής των εξαγωγών στο ισοζύγιο 
τρεχουσών συναλλαγών, με ισχυρά έσοδα από τον τουρισμό συγκεκριμένα, 
β. 
την ανάκτηση της πιστοληπτικής ικανότητας του κράτους σε επίπεδο επενδυτικής βαθμίδας, μετά από περισσότερο 
από μια δεκαετία, από τρεις (3) μεγάλους οίκους αξιολόγησης, ήτοι S&P, Fitch και DBRS, γεγονός που αντανακλά τη 
συνετή δημοσιονομική πολιτική και την εφαρμογή μεταρρυθμίσεων που περιλαμβάνουν, μεταξύ άλλων, την 
αναδιάρθρωση του τραπεζικού τομέα, 
γ. 
την αναβάθμιση της κύριας θυγατρικής του Ομίλου, Τράπεζα Πειραιώς, σε επενδυτική βαθμίδα από τη Moody's 
Ratings, με την αναβάθμιση της αξιολόγησης των μακροπρόθεσμων καταθέσεων και του χρέους υψηλής 
εξασφάλισης συγκεκριμένα, ως αποτέλεσμα της επιτυχούς εξυγίανσης του ισολογισμού, της συνολικής βελτιωμένης 
δυναμικής της ποιότητας των στοιχείων ενεργητικού, της ισχυρής βασικής λειτουργικής κερδοφορίας με σταθερές 
προοπτικές και της αποτελεσματικής διαχείρισης του κόστους, σε συνδυασμό με την ενίσχυση των κεφαλαιακών 
δεικτών,